**РЕПУБЛИКА СРБИЈА**

**ГРАДСКИ ЗАВОД ЗА ЈАВНО ЗДРАВЉЕ, БЕОГРАД**

11000 БЕОГРАД, Булевар деспота Стефана 54-а

Централа: 20 78 600 е-mail: info@zdravlje.org.rs www.zdravlje.org.rs

Директор – тел: 32 33 976, факс: 32 27 828 email: direktor@zdravlje.org.rs

**Служба за правне послове**

 Тел: 20 78 631 Факс: 32 27 828 e-mail: dusica.jovanovic@zdravlje.org.rs

Жиро рачун: 840 – 627667 – 91

ПИБ 100044907 Матични број 07041152

**Појашњење конкурсне документације ЈН БР. ВНУ 30-II-27/15**

 У поступку јавне набавке - **Одржавање/сервисирање/еталонирање / резервни делови - медицинска и лабораторијска опрема - еталонирање/калибрација/верификација опреме, ЈН БР. ВНР 30-II-27/15**, сагласно члану 63. став 2. Закона о јавним набавкама, (,,Службени гласник РС“, бр. 124/12, 14/2015 и 68/2015 у даљем тексту: Закон), пристигла су питања којим се од Комисије за јавну набавку захтева појашњење конкурсне документације за предметну јавну набавку.

**Питања:**

1. Моје питање и коментар се односи на спецификацију табеле "**Набавка и замена резервних делова и потрошног материјала"**  која важи за све партије. Наиме после колона са јединичном ценом без и са ПДВ-ом следе колоне **РАД у %, Материјал у % и Остало у %,** које треба попунити. Наиме проблем се састоји у томе што у доњим табелама "**Услуга редовног одржавања и сервиса" и** "**Услуга: ванредног сервиса"** сте ставили колоне "**Јединична цена по сату"** без и са ПДВ-ом што је у контрадикцији са табелом "**Набавка и замена резервних делова и потрошног материјала** "јер не можете дупло зарачунавати цену рада за један исти сервис. Цена делова треба да буде само **цена делова** а цена радног сата само **цена радног сата**, јер на пример за замену лампе на спектрофотометру која кошта око 200.000,00 динара сервисеру треба 20-40 минута да је замени а на пример сервис неке електронске плоче која је неприступачна може да траје 2-3 сата а цена дела може да износи 100 динара. Тако да ја мислим да су Вам у табели "**Набавка и замена резервних делова и потрошног материјала"**  колоне **РАД у %, Материјал у % и Остало у %** сувишне и у супротности са логиком.
2. Следећи коментари се односе само на партију ***13. партија: одржавање,сервисиање, набавка и замена резервних делова/потрошног материјала и верификација рада: Опреме за екстракцију беланчевина, екстракцију масти, фотометар, спектрофотометар и аутоклави и еталонирање спектрофотометара***

а) у опису предметне набавке где се наводи листа опреме (укупно 18 уређаја) имате грешку у списку опреме (одржавам је већ 5 година за редом), јер имате вишак уређаја Аутоклава Реyпа Æ500, а мањак Аутоклава Сутјеска Æ500, тако да Вас молим да проверите картоне опеме и исправите ту грешку.

б) у табелиама **2- Услуга редовног одржавања и сервиса и 4- Услуга: ванредног сервиса** за партију 13. у колони **Врста услуге** недостају уређаји са горе поменутог списка опреме за партију 13. у обе табеле. Тако да Вас молим да изврште исправку ових табела и допуните списак са тачном спецификацијом опреме.

**Одговори**:

1. У складу са чланом 61. став 4. тачка 7) Закона, као и са чланом 2. став 1. тачка 6) подтачка (2) Правилника о обавезним елементима конкурсне документације у поступцима јавних набавки и начину доказивања испуњености услова за учешће у поступку јавне набавке („Службени гласник РС“ број 86/2015) – образац структуре понуђене цене са упутством како да се попуни **обавезни је саставни део конкурсне документације за отворени поступак јавне набавке**. У предметним обрасцима понуде, садржан је и наведени образац структуре понуђене цене, као и упутство у којем је објашњено шта спорне ставке значе – те исте **нису „сувишне и у супротности са логиком“, *већ законски обавезне.*** За сваку понуђену цену је потребно да наведете процентуални удео који заузимају цена „рада“, односно цена „резервног дела“ – те се они не обрачунавају два пута, већ напротив- једанпут, а понуђачи приказују кроз ове ставке да у тој укупној цени, у конкретном случају, већи или мањи део заузима цена „рада“ сервисера, односно резервног дела.
2. Исправка техничких грешака биће извршена и благовремено објављена у Измени конкурсне документације, заједно са обавештењем о продужењу рока за подношење понуда – на Порталу јавних набавки и интернет страници Наручиоца.

 **КОМИСИЈА ЗА ЈАВНУ НАБАВКУ ВНР 30-II-27/15**